ศึกชิงสายตาสมรภูมิ Streaming Platform : Disney+ vs Netflix
16 กุมภาพันธ์ 2565

ศึกชิงสายตาสมรภูมิ Streaming Platform : Disney+ vs Netflix
Netflix (NFLX US) ถือเป็นผู้ให้บริการออนไลน์ผ่าน Streaming รายใหญ่ของโลก ก่อตั้งโดย Reed Hastings และ Marc Randolph ในปี 1997 ก่อนจะเริ่มเปิดตัว Streaming Platform ในปี 2007 เป็นหนึ่งในบริษัทเทคโนโลยียักษ์ใหญ่ในกลุ่ม FANGMAN (Facebook, Apple, Netflix, Google, Microsoft, Amazon, Ndidia) ที่ให้บริการและผลิตเนื้อหา Content ภาพยนต์หรือรายการผ่านการเล่าเรื่อง (Storytelling) ที่น่าติดตาม และดึงดูดผู้ชมให้รู้สึกร่วมไปกับรายการจนสามารถครองใจผู้ชมในวงกว้าง
Disney (DIS US) เจ้าของอาณาความบันเทิงที่ครอบคลุมตั้งแต่รายการทีวี หนัง สินค้าที่ระลึก สวนสนุก รวมถึงรีสอร์ท เรียกได้ว่าครบครันทุกเรื่องความบันเทิง อาณาจักรของ Disney ไม่ทำไว้เพื่อตอบโจทย์เด็กๆเท่านั้น แต่กลับเป็นอาณาจักรที่ดึงดูดให้ผู้ใหญ่กลับย้อนวัยไปเป็นเด็กอีกครั้ง จึงไม่แปลกใจที่หลังจาก Disney เปิดตัว Streaming Platform อย่าง Disney+ ไม่ว่าคนวัยไหนก็ยังต้องเข้าไปจับจองเป็นหนึ่งในสมาชิกของ Platform นี้
ประเด็นที่ต้องจับตามอง
-การแข่งขันศึกชิงสายตาจากคู่แข่ง Streaming VDO ต่างๆ ในตลาดไม่ว่าจะเป็น HBO, Amazon Prime, Disney Plus เป็นต้น ที่ปัจจุบันแต่ละค่ายต่างสรรหารายการต่างๆ มาเพื่อแย่งชิงผู้รับชมในทุกช่วงเวลา นอกจากนี้ยังมีคู่แข่งทางอ้อมอื่นๆ เช่น Comcast เจ้าของเคเบิลทีวียักษ์ใหญ่ในอเมริกา ทั้ง NBC Universal และ Sky และ Roku เจ้าของอุปกรณ์เชื่อมต่ออินเตอร์เน็ตกับ platform ต่างๆ ที่มีการผลิต content ออกมาให้แก่ผู้ใช้บริการ (เป็นหนึ่งในบริษัทที่ ARK Innovation ETF, Vanguard และ Fidelity ลงทุน)
-Content is king ศึกชิงสายตานี้ อาวุธสำคัญคือเนื้อหา Content ที่เป็นจุดสร้างรายได้และต่อยอดธุรกิจ รวมถึงฐานแฟนคลับในอนาคต ซึ่งหาก Netflix ยังสามารถผลิตรายการออกมาแย่งชิงเวลาจากสื่ออื่นๆได้ จะสามารถสนับสนุนโอกาสเติบโตของธุรกิจในระยะยาวได้เช่นกัน
-การปรับตัวหากมีการพัฒนาเทคโนโลยีใหม่ๆ หรือ Technology Disruption ที่เข้ามาทดแทนสื่อบันเทิงรูปแบบเดิม เช่น กระแส Metaverse เทคโนโลยีโลกเสมือนที่อาจเข้ามาแย่งชิงเวลาของผู้ใช้งานในหลาย platform
Investor Tip:
Netflix (NFLX US)–บริษัท Video Streaming ยักษ์ใหญ่ของโลกที่มีทั้งภาพยนตร์ ซีรีย์ และรายการโทรทัศน์ โดย Netflix จดทะเบียนซื้อขายในตลาดหลักทรัพย์ NASDAQ ประเทศสหรัฐฯ ซึ่งใช้ Ticker Code ในการซื้อขายว่า NFLX US” โดยนักลงทุนต้องแลกเงินเป็นสกุล USD เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1)
DISNEY (DIS US) –ยักษ์ใหญ่แห่งธุรกิจ Entertainment ของโลก มีธุรกิจทั้งรายการ ภาพยนตร์ สวนสนุก ความบันเทิงครบครัน จดทะเบียนซื้อขายในตลาดหลักทรัพย์ New York Stock Exchange (NYSE) ประเทศสหรัฐอเมริกา ซึ่งใช้ Ticker Code ในการซื้อขายว่า “DIS US” โดยนักลงทุนต้องแลกเงินเป็นสกุล USD เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1)
Source: Bloomberg, CFRA, and Offshore Investment
เปิดพอร์ตลงทุนหุ้นต่างประเทศ > https://bit.ly/3c3oDs2
KSecurities #KS #OffshoreInvestment #หุ้นต่างประเทศ #Netflix #DISNEY
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp